اوشکا فرنانڈو

ویرہنڈگے انول اوشکا فرنانڈو (پیدائش: 5 اپریل، 1998ء) جو عام طور پر اوشکا فرنانڈو کے نام سے جانے جاتے ہیں، ایک سری لنکا کے کرکٹ کھلاڑی ہیں، جو فی الحال سری لنکا قومی کرکٹ ٹیم کے لیے کھیلتے ہیں۔ آپ کولٹس کرکٹ کلب کے لیے ڈومیسٹک کرکٹ بھی کھیلتے ہیں۔ انہوں نے اپنا بین الاقوامی ڈیبیو، اگست 2016ء میں آسٹریلیا کے خلاف کیا۔ وہ سینٹ سیبسٹین کالج، مورتوا میں زیر تعلیم رہ چکے ہیں۔

ڈومیسٹک کیریئر
اوشکا فرنانڈو کے پاس سری لنکا کی انڈر 19 کرکٹ ٹیم کے لیے سب سے زیادہ رنز (1379) کرنے کا ریکارڈ ہے۔ اس کے علاوہ ان کے پاس انڈر 19 میں سری لنکا کے لیے سب سے زیادہ سنچریاں (4) بنانے کا اعزاز بھی ہے۔

اوشکا فرنانڈو اس سری لنکائی ٹیم کا بھی حصہ تھے جنھوں نے اے سی سی ایمرجنگ ٹیمز ایشا کپ 2017ء کے فائنل مقابلے میں پاکستان کو 5 وکٹوں سے شکست دی۔

اوشکا نے اپنا ٹوئنٹی20 ڈیبیو 24 فروری، 2018ء کو ایس ایل سی ٹوئنٹی20 ٹورنامنٹ 2017ء-2018ء میں کولٹس کرکٹ کلب کے لیے کیا۔

اپریل 2018ء میں، فرنانڈو کو 2018ء سوپر صوبائی ایک روزہ ٹورنامنٹ کے لیے کینڈی کی ٹیم کے اسکواڈ میں چنا گیا۔ اگست 2018ء میں، آپ کا نام 2018ء ایس ایل سی ٹی20 لیگ میں کولمبو کے اسکواڈ میں چنا گیا۔ مارچ 2019ء میں، 2019ء سوپر صوبائی ایک روزہ ٹورنامنٹ میں آپ کو کولمبو کے اسکواڈ میں شامل کیا گیا۔

انڈر 19 کیریئر 
انڈر 19 کرکٹ عالمی کپ 2016ء کے کواٹر فائنل مقابلے میں اوشکا فرنانڈو نے انگلستان کے خلاف 96 بالوں پر 95 رنز کی ناقابل شکست اننگ کھیلی۔ اسی سال آپ نے انگلستان میں، انگلستان کے خلاف ایک سیریز میں 2 لگاتار سینچریاں اسکور کیں۔ اسی سیریز میں سری لنکا انڈر 19 ٹیم نے انگلستان انڈر 19 ٹیم کو انگلستان میں پہلی بار وائٹ واش بھی کیا۔

حوالہ جات 

1998ء کی پیدائشیں
بقید حیات شخصیات
سری لنکا کے ایک روزہ کرکٹ کھلاڑی
سری لنکا کے کرکٹ کھلاڑی
سری لنکا ٹوئنٹی20 بین الاقوامی کے کرکٹ کھلاڑی
کرکٹ عالمی کپ 2019ء کے کھلاڑی
Short description is different from Wikidata